Wosebna nalika

Wosebna nalika (Dianthus superbus) je rostlina ze swójby  nalikowych rostlinow (Caryophyllaceae). Dalše serbske mjeno je wosebnička.

 Wopis 
Wosebna nalika je trajne zelo, kotrež docpěje wysokosć wot 30 hač 60 cm. Rostlina je naha.

 Łopjena 
Łopjena su přećiwostejne, linealno-lancetojte a docpěja dołhosć wot 12 cm a šěrokosć wot 3 hač 5 mm. Delnje su tupe, mjeztym zo hornje su wótre. Wone su trawuzelene.

 Kćenja 
Kćěje wot junija hač septembra. Lila hač swětłopurpurowe Kćenja docpěja wulkosć wot 3 hač 4,5 cm. Krónowe łopješka docpěja dołhosć wot 15 hač 35 mm a su hač do srjedźišća trodlaće škałobate, tak zo wupada kaž bychu brodu měli. Keluch docpěje dołhosć wot 2 hač 3 cm. Keluškowe šupizny su owalne, nadobo kónčkojte a 1/4-1-3 tak dołhe kaž keluch.

 Stejnišćo 
Rosće na łuhojtych łukach a na hrjebjowych kromach. Ma radšo mokre, wapnite, stuchło-humosowe pódy.

 Rozšěrjenje 
Rostlina je w nimale cyłej Europje rozšěrjena.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 206 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 34 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Nalikowe rostliny
Kategorija:Škitane rostliny